**תקנון מיזם "יוצרים-צופרים-זוכרים" מכון "שם עולם"**

|  |
| --- |
| **1. כללי והצהרת כוונות אומנותית**  1.1 בכוונת מכון שואה ואמונה "שם עולם" שהוקם בשנת תשנ"ו (1996) (להלן: **"המכון"**), לקיים תחרות קולנוע סרטים קצרים המעצבים את זיכרון השואה והנחלתו לדורות הבאים מנקודת מבטו של היוצר בהלימה לתכנים של המכון (להלן: "**התחרות"**).  1.2 בכל מקרה של סתירה ו/או אי התאמה כלשהי בין הוראות תקנון זה לבין פרסומים אחרים כלשהם בכל מדיה שהיא בדבר התחרות, תגברנה הוראות תקנון זה.  1.3  תקנון זה נועד להסדיר את האופן שבו תתקיים תחרות הסרטים הקצרים של מכון שואה ואמונה "שם עולם",בתנאים המפורטים בתקנון זה.  1.4 בתקנון זה השימוש הינו בלשון זכר לצורכי נוחות בלבד וכולל גם פניה בלשון נקבה ו/או רבים.  1.5 תחרות זאת הינה חלק ממיזם יוצרים צופים זוכרים אשר ימי השיא שלה יתקיימו בתאריך 23-24/4/14 , כג-כד' בניסן תשע"ד, במדיטק בחולון, במטרה להעלות את המודעות לחשיבות השיח הישראלי סביב נושא זיכרון השואה.  1.6 יוצרי הקולנוע מוזמנים לזכור וליצור סרטים דוקומנטריים, עלילתיים, סרטי אנימציה, סטופ מושן, וידיאו ארט, ניסיוני ועוד.   **2. הגדרות**  בתקנון יהיו למונחים הבאים המשמעויות כדלקמן:  2.1 משתתף – כל מי שיצר סרט/תסריט ושלח אותו לתחרות הסרטים הקצרים של המכון בתנאי תקנון זה והתקבל לתחרות. ההשתתפות בתחרות מותנית בהסכמתו ובהתחייבותו של המשתתף (ראה סעיף 9 להלן).  2.2. זוכה בפרס – משתתף אשר עמד בקריטריונים לזכייה בפרסים המפורט להלן.  **3. זכאים להגיש מועמדות לפרס**  3.1. הזכאים להגשת מועמדות לתחרות יחולקו לשני מסלולים:  מסלול 1 : תחרות סרטים- פתוחה לכל מגיש. במסלול זה יערכו שתי תחרויות, האחת לתלמידי תיכון והשנייה לסטודנטים באקדמיה.  סרטים שהושלמו בין השנים 2010-2013 באורך של עד 15 דקות (להלן: "**מסלול 1**").  מסלול 2 : תסריטים – מסלול זה פתוח רק לסטודנטים לקולנוע.  תסריטים כבסיס להפקת סרטים קצרים והפקתם (להלן: "**מסלול 2**").  **4. הגשת מועמדות**  4.1 מסלול 1- טופס הרשמה +סרט DVD+ תקציר הסרט עמוד אחד + קו"ח של יוצר הסרט.יש להגיש ב 4 העתקים עד לתאריך28/2/14 , כח' אדר א' תשע"ד  4.2. מסלול 2- טופס הרשמה + סינופסיסו/או תסריט + קו"ח של יוצר הסרט + המלצת המוסד.  יש להגיש ב - 4 העתקים עד תאריך 15/12/2013, יב' טבת תשע"ד.  4.3. את המסמכים המצוינים לעיל יש לשלוח בדואר שליחים לידי: אורית חרמון, מיזם יוצרים צופים זוכרים,מכון שם עולם,כפר הרואה ע"י חדרה 38955 ובמקביל באופן דיגיטאלי לדואר אלקטרוני: hermono@shemolam.org.il.  4.4. משתתף יחתום על תקנון זה וישלח אותו לא יאוחר מיום משלוח טופס ההרשמה לפקס שמספרו 04-6365929.  **5. הפרסים**  **במסלול 1**- לשלושת המקומות הראשונים בתחרות לסטודנטים יינתן פרס כספי כולל שיעמוד על 8000 ₪ אשר יחולק באופן הבא- לזוכה במקום הראשון יעניק המכון פרס כספי בסך של 4000 ₪. לזוכה במקום השני יוענק פרס כספי בסך 2500 ₪ ולזוכה במקום השלישי יינתן פרס כספי בסך 1500 ₪.  לשני המקומות הראשונים בתחרות לתלמידי תיכון יינתן פרס כספי כולל שיעמוד על 3000 ₪ אשר יחולק באופן הבא- לזוכה במקום הראשון יינתן פרס כספי בסך של 2000 ₪ ולזוכה במקום השני ינתן פרס כספי בסך 1000 ₪.  **במסלול 2**- יבחרו סינופסיסים שמהווים בסיס לתסריטים מתוך המבחר שישלח והזוכים יקבלו מלגה עד 7000 ₪ כדי לתמוך בהם וללוות אותם לאורך כתיבת התסריט והפקת הסרט.  **6. תנאי התחרות והענקת הפרס**  6.1. הסרטים שיוגשו לתחרות ימוינו ע"י צוות מיון שיבחר את הסרטים שישתתפו בתחרות. עצם הגשת המועמדות אינה מזכה את המגיש בהשתתפות בתחרות.  6.2. לא ניתן יהיה להגיש בשנית סרט שנפסל בשלב המיון.  6.3. הסרטים שיוגשו יועברו לבחינה ע"י חבר השופטים אשר יהיה מורכב מחמישה שופטים מתוך ענף הקולנוע מהמכון (להלן:"**חבר השופטים**").  6.4. אורך סרט שיוגש לא יעלה על 15 דקות.  6.5. הסרטים והתסריטים יעסקו בעיצוב זיכרון השואה והנחלתו בהלימה לתכנים של המכון.  4.6. חבר השופטים יבחר את היוצרים והיצירות המתאימים לקבלת הפרס/ים לפי שיקול דעתו המוחלט.  6.7. חבר השופטים רשאי לא להעניק את מספר הפרסים האמורים לעיל ו/או לא להעניק כל פרס במידה ולא ימצא סרט/תסריט ראוי לפי שיקול דעתו וכן לחלק את הפרס בין מס' יצירות ו/או משתתפים.  6.8. תנאי התחרות ו/או תנאי מתן הפרסים ו/או תנאי תקנון זה נתונים לשינויים כפי שיתפרסמו מעת לעת באתר המכון ולפי שיקול דעתו הבלעדי.   6.9. הפרסים יוענקו אך ורק ליוצרים אשר עמדו בלוחות הזמנים לרבות מועדי הגשת כל החומרים הנדרשים בתקנון זה, וחומרים נוספים ככל שיידרשו על ידי המכון.  6.10. כל מס ו/או תשלום מעבר לסכום הנ"ל בגין קבלת הפרס ו/או הפקת הסרט ככל שיהיה צורך בתשלומו יחול על זוכה הפרס בלבד.  **7. קניין רוחני**   7.1. המשתתף במסלול 1 נותן למכון רישיון שימוש בסרטו לצורכי הפסטיבל ושיווקו בכפוף לזכויות היוצר, וכן להשתמש בסרט שימוש פנימי בתיאום עם היוצר ובכפוף לאישורו. המשתתף במסלול 2 שקיבל מלגה ע"י המכון בכפוף לתנאי תקנון זה, מאשר, בעצם קבלת המלגה ותמיכת המכון הנלווית לה, את השימוש בסרטו לצרכיו הפנימיים של המכון.   7.2.מובהר, כי המשתתף לא יהיה זכאי לתשלום או תמורה כלשהי מהמכון בגין מתן הרישיון כאמור ו/או כל שימוש שיעשה בהם.  7.3. המשתתף מתחייב כי בידיו הרשאות מתאימות מכל גורם שייקח חלק בסרט, לצורך השימושים המופיעים בסעיף 7.1 לעיל בהתאם לתקנון זה.  **8. כללי**  8.1. האמור במסמך זה מהווה תקנון התחרות. המכון רשאי לשנות את תנאי התקנון וכל פרט בו לרבות התאריכים הכלולים בו בכל עת ולפי שיקול דעתו. שינויים אלו יחייבו את מגיש הבקשה לפרס ו/או הזוכה בפרס בכל עת ולפיכך מתבקש כל מועמד לעיין בפרסומי המכון הנוגעים לתחרות מעת לעת. פרסומים אלו יוצגו באתר האינטרנט של המכון שכתובתו www.shemolam.org.il/ .  8.2. חבר השופטים רשאי לא להעניק את מספר הפרסים האמורים לעיל ו/או לשנותם, וכן לא להעניק כל פרס במידה ולא ימצאו סרט/תסריט ראויים לפי שיקול דעתו. כן תהיה רשאית לבטל את הזכאות לפרס במידה ולא יעמוד המועמד בתנאי הענקתו ו/או ולהעניקו לאחר, ולשנות את הסכום המוענק מכל סיבה ולפי שיקול דעתה המוחלט.  8.3. המכון שומר לעצמו את הזכות לבטל את התחרות ו/או להפסיקה בכל שלב.  8.4. כמו כן רשאי המכון לשנות את אופן / גובה / עצם הזכאות לפרס ו/או תנאיה, להפסיק את זכאות הזוכה לפרס ו/או להעביר את הפרס לזוכה אחר בכל שלב ומכל סיבה שהיא.  8.5. ההשתתפות בתחרות היא באחריות מגיש המועמדות בלבד, המכון ו/או מי מטעמו לא יישאו בכל אחריות בקשר לכל נזק, אובדן, הפסד או הוצאה שיגרמו (ככל שיגרמו) למי ממגישי המועמדות בכל הקשור לתחרות ו/או לאמור בתקנון, ניהולה, תוצאותיה, הפרסים שינתנו במסגרתה ו/או לכל הכרוך בכך.  **9. אישור המשתתף**  אני החתום מטה מצהיר בזאת כי קראתי התקנון והבנתי את תוכנו ומסכים לכל הכתוב לעיל.אני מצהיר כי ברשותי הזכויות להגיש את הסרט לפסטיבלים לאשר הקרנות שלו לצרכי הפסטיבל. מכון שם עולם שומר את הזכות לפנות ליוצרים בבקשה לקבלת הסכמתם לשימוש פנימי בסרטים אלו לאחר הפסטיבל (מסלול 1) וכן על הרשות להשתמש בסרטים שיופקו בעזרת תמיכת המכון (מסלול 2) לשימוש פנימי ושלא למטרות רווח.  תאריך: \_\_\_\_\_\_\_\_\_\_ חתימה:\_\_\_\_\_\_\_\_\_\_\_\_ |